Марына Аляксеенка, настаўніца матэматыкі Башнеўская сярэдняй школы Шумілінскага раёна, успамінае: “Мы з дзецьмі два дні працавалі ў нашым магазіне і правяралі ўсю бытавую хімію на ўтрыманне фасфатаў, і тады, 5 гадоў назад, усяго толькі адна марка пральнага парашку не ўтрымлівала фасфатаў. Тое, чым мы тады заняліся, зацікавіла ўсіх нашых аднавяскоўцаў. А да гэтага ім усё роўна было, што ў складзе меў парашок, – галоўнае, каб добра мыў. І цяпер, калі прайшло 5 гадоў, нам будзе цікава паглядзець, як змянілася сітуацыя, свядомасць людзей. Тым больш што на працягу гэтых пяці гадоў праца па інфарміраванні не спынялася, у тым ліку і ў межах маіх аб’яднанняў па інтарэсах “Сябры прыроды” і “Спадчына”.